Document ID: /roh_data/filtered/fineweb-2-filterrobots_roh.jsonl.gz/7923

Durant las duas emnas passadas ha il servetsch archeologic dal Grischun analisà ensemen cun studentas e students da l'universitad da Turitg grondas surfatschas potenzialas che n'èn anc betg surbajegiadas, per pudair limitar meglier las zonas archeologicas.
Quai è succedì cun apparaturas tecnicas las pli novas: tranter auter cun ina drona dirigida per telecumond. Quest agir proactiv duai vegnir applitgà en il futur er en auters territoris dal chantun, per pudair segirar uschè bain sco pussaivel il patrimoni cultural che sa chatta en il funs dal Grischun, scriva la regenza.
RR novitads 12:00